Di tmurt-agi n yigawawen, yella yiwen qqaren-as…Winnat, imi ur necfi ara ɣef yisem-is. Winnat-agi, asmi i d-yekker sseɣrent cwiṭ imawlan-is di tṛumit. Ijeεεel Sidi Ṛebbi, asmi yufeg s wafriwen-is, yeffeɣ ɣer yinig, yekcem tamurt n Fransa. Dinna, sakin _imi dɣa d tinna ay d tamurt n tefrensist-nni yeɣra cwiṭ, - s lemxalḍa yettxalaḍ ifransisen d leqṛaya n tektabin-nsen, yaweḍ ɣer wakken i as-yekkes Ṛebbi lḥiǧ ab ɣef yiwet n temsalt sεan-tt yefransisen-nni dɣa di ddunit nsen lemḥibba di zzwaǧ ; lemḥibba gar urgaz netta d tmeṭṭut-is. Walakin, mačči d lemḥibba kan i ilaq ad isemmi bnadem i wayen-nni, εlaxaṭer…mačči d yiwet ay deg-s.